Deen Dayal

Deen Dayal (født i 1844 i Sardhana nær Meerut i Nort-Western Provinces and Oudh i Britisk India, død 5. juli 1905 i Bombay) var en indisk fotograf. Han fikk en rekke ærestitler og er også kjent som Raja Lala Deen Dayal. Deen er kjent for sine portretter og fotografier av arkitektur, steder og hendelser i kolonitidens India.

 Liv og virke 

Dayal fikk utdannelse ved Thomason Civil Engineering College i Roorkee. Fotografikunsten var populær i India i andre halvdel av 1800-tallet og en rekke herskere i de mange fyrstestatene støttet fotografer.  Deen Dayal var først tilknyttet herskeren av Indore og fikk arbeid i Indore Public Works Department. I 1884 ble Dayal utnevnt til hoffotograf i staten Hyderabad.Barbara N. Ramusack: The Indian princes and their states, (The New Cambridge History of India, III:6), Cambridge: Cambridge University Press, 2004, s. 152. Nizamen av Hyderabad ga Deen ærestittelen raja.

Han knyttet forbindelser til mange ledende personer og var fotograf ved fyrsten av Wales' besøk i India i 1875. Han var også offisiell fotograf ved visekongenes reiser i India og ved Delhi-durbaren i 1903. Han drev fotoatelier i Bombay, Indore og Secunderabad.

Indira Gandhi National Centre for the Arts i Bombay har bevart en samling av glassplatenegativer av Deens fotografier.The Legacy of Raja Deen Dayal , Indira Gandhi National Centre for the Arts.

 Referanser 

 Eksterne lenker 

 Raja Deendayal – The Prince of Photography, nettsted viet fotografen fra The Raja Deendayal Foundation 
 The Legacy of Raja Deen Dayal, utstilling ved Indira Gandhi National Centre for the Arts 
 Lala Raja Deen Dayal, nettsted viet fotografen

Kategori:Fotografer
Kategori:Hyderabad (fyrstestat)
Kategori:Fødsler i 1844
Kategori:Dødsfall i 1905
Kategori:Personer fra Meerut District i Uttar Pradesh